Najskôr ale ešte raz – Austrália sa s príchodom nového roku 2017 posunie o 1,8 metra, viac na severnú stranu. Prečo ale k niečomu takému dôjde? Nie, nejde o žiadnu apokalypsu, ani o presun kontinentu ťažkou technikou. Pohyb zeme sa deje neustále a ľudstvo to vlastne ani necíti.
Každý rok sa austrálsky kontinent posunie zhruba o sedem centimetrov na sever. V tejto chvíli je to zhruba jeden a pol metra, do konca roka to bude presne 1,8 metra. To znamená, že vy síce môžete vidieť ten istý povrch alebo to isté okolie, no napríklad taký turista môže podľa GPS navigácie natrafiť na niečo celkom iné. V praxi to teda znamená, že mapa môže vyzerať celkom inak ako realita.
Dan Jaksa, člen austrálskej vládnej agentúry Geoscience Australia hovorí, že posun kontinetu by mohol spôsobiť vážne problémy napríklad tým, ktorí by chceli využívať automatické traktory, ktoré neobsluhujú žiadni vodiči. "Ak by informácia o farme nebola skoordinovaná s tým, čo si navigačný systém stiahne zo satelitov, bol by to naozaj veľký problém," povedal.
Aj keď sme na začiatku hovorili o tom, že nejde o žiadnu apokalypsu, tak trošku ma klamali. Austrália totiž (ak sa pohyb zeme nepozastaví, samozrejme) jedného dňa predsa len narazí na juhovýchodný breh Číny. Stane sa tak však až zhruba o 50 miliónov rokov neskôr. Myslíte, že by sa naša matička Zem mohla toľko dožiť? Respektíve myslíte, že toľko ešte samotné ľudstvo prežije? Ak náhodou niekto v roku 50 00 2 016 natrafil na tento článok, dajte sem komentár.
Zdroj: Unilad